Пасля азнаямляльнай экскурсіі госці накіраваліся ў актавую залу завода. Васіль Канстанцінавіч расказаў пра дзень сённяшні прадпрыемства і як яму даводзіцца выжываць ва ўмовах моцнай канкурэнцыі. У прысутных, у прыватнасці, выклікала жывы інтарэс інфармацыя аб ленінградскім метадзе кармлення дойнага статка. “На Жабінкаўшчыне першы згадзіўся паўдзельнічаць у эксперыменце ААТ “Рагазнянскі”, – расказваў Васіль Канстанцінавіч. – Мы абяцалі гаспадарцы праз год прыбаўку надояў на 500 кілаграмаў – “Рагазнянскі” ж “сплюсаваў” на 980 кілаграмаў. Праз год сітуацыя паўтарылася. На трэці раз не давялося ўгаворваць старшыню купляць нашы камбікармы і атрымліваць стабільны прыбытак. Сёлета гэтая гаспадарка плануе ўзяць 8000-ы надой.